APLda so‘nggi 3 yilda eng ko‘p golda ishtirok etgan himoyachilar tandemi ma’lum bo‘ldi

“Liverpul” chap qanot himoyachisi Endryu Robertson Angliya Premyer Ligasining 3-turi doirasida o‘tkazilgan “Arsenal”ga qarshi uchrashuvda (3:1) o‘ng qanot himoyachisi Trent Aleksander-Arnoldning uzatmasidan so‘ng gol urdi.

Shu tariqa shotlandiyalik futbolchi 2017/18-yilgi mavsumdan (o‘sha yili “Liverpul”ga o‘tgan) beri Trent bilan APL himoyachilari orasida eng ko‘p golda ishtirok etdi.
Robertson va Trent shu vaqtgacha jami 33 tadan golda qatnashdi. Kuchli uchlikdan esa “Chelsi” himoyachisi Sezar Aspilikueta (22) o‘rin olgan.
Shuningdek, kuchli yettilikdan Patrik van Anxolt (“Kristal Pelas”, 16), Lyuka Din (“Everton”, 14), Virjil van Deyk (“Liverpul”, 13) va Natan Ake (“Manchester Siti”, 13) joy olgan.
“Liverpul” 3-tudan keyin 9 ochko to‘plagan holda ikkinchi o‘rinda bormoqda. Jamoa keyingi turda “Aston Villa” maydoniga safar qiladi.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!